Eivor Evenrud

Eivor Evenrud (født 9. mars 1982 på Gjøvik) er norsk politiker (Ap), barnehagelærer og blogger. Hun var tidligere aktiv i Rødt og var dette partiets ordførerkandidat i Oslo i 2015.

Evenrud er utdannet barnehagelærer med erfaring som pedagogisk leder i barnehage. Hun har videreutdanning i pedagogisk veiledning, og er øvingslærer for barnehagelærerstudenter i praksis fra Høgskolen i Oslo og Akershus. Hun er datter av en tømrer og en kontorarbeider hos Oppland Arbeiderblad. Hun en datter, og en tvillingbror blant en rekke søsken og stesøsken.

I november 2015 utgav Evenrud ut boka Kjære Karoline – Jeg er barnehagelæreren din. Hun har deltatt i den offentlige debatten om barnehagepolitikk, gjennom egen blogg.

I juni 2022 opplyste hun om at hun ikke ville stille til gjenvalg i kommunevalget i 2023. Samme høst meldte hun seg ut av Rødt og kort tid etter inn i Arbeiderpartiet, der hun fikk plass på topp 10-lista i Oslo til Kommunestyre- og fylkestingsvalget i Norge 2023.

Referanser

Eksterne lenker 
 
  Eivor Evenrud om Oslopolitikken og veien fra Rødt til Arbeiderpartiet

Rødt-politikere i Oslo
Ap-politikere i Oslo
Personer fra Gjøvik kommune
Alumni fra Høgskolen i Oslo og Akershus
Norske pedagoger